**47171 Lempo** estas granda malhela triopa transneptuna objekto de la klaso de la plutonenoj, tie estas, objektoj en orbita resonanco 2:3 kun Neptuno, kiel 134340 Plutono.

Malkovro
--------

Ĝi estis malkovrita la 1-an de oktobro 1999 de la usonaj astronomoj Eric P. Rubenstein kaj Louis-Gregory Strolger elde la Nacia Observatorio de Kitt Peak apud Tucson (Arizono, Usono); En la kadro de la *Low-Z Supernova Search program* (programo de serĉo de supernovaoj de tipo "Low-Z").

Fizikaj ecoj
------------

Observoj per la kosmoteleskopoj Spitzer, Herschel kaj Hubble ebligis estimi la grandojn kaj la denson de la komponantoj. La kombinata diametro de **Lempo** estis taksata je 393,1 ± 26 km. Tio, kiu donas denson de 0,64 ± 0,15 g/cm3, indikante, ke tiu objekto estas rubamaso.

### Triopa sistemo

Tiu triopa sistemo komponiĝas el centra duopa sistemo : **Lempo** kaj **Hiisi** kaj unu pli malgranda satelito **Paha**.

#### Paha

La 8-an de decembro 2001, observoj far de Chadwick Trujillo kaj Michael E. Brown per la kosmoteleskopo Hubble malkaŝis la
ĉeeston de asteroida luno maldaŭre S/2001 (47171) 1, kaj poste nomata **Paha**. Tiu satelito havas taksatan diametron de 132 ± 9 km; ĝia orbita granda duonakso estas 7411 ± 12 km kaj ĝia orbita periodo 50,302 ± 0,001 tagoj. Ĝia maso estas estimata je ĉirkaŭ 7,5 × 1017 kg.

Ĝia malkovro estis anoncita la 10-an de januaro 2002.

#### Hiisi

En 2009, analizo de bildoj de la kosmoteleskopo Hubble montris, ke la centra korpo estas duopo da objektoj kun similaj grandoj. La unua komponanto gardis la nomon de **Lempo**, la dua, maldaŭre nomita S/2007 (47171) 1, poste ricevis la nomon **Hiisi**.

Tiu centra duopo havas orbitan grandan duonakson de ĉirkaŭ 867 km kaj orbitan periodon de ĉirkaŭ 1,9 tagoj. Supozante egalaj albedoj (ĉirkaŭ 0,079), **Lempo** kaj **Hiisi** havas redpektivajn diametrojn de 272 ± 19 km kaj 251 ± 17 km, la unue malkovrita satelito **Paha** orbitas ĉirkaŭ la masocentro de la sistemo Lempo – Hiisi.

La maso de la sistemo taksata laŭ la movo de **Paha** estas 12,75 ± 0,06 × 1018 kg. La orbita movo de la komponantoj Lempo – Hiisi donas iome pli grandan takson : 14,20 ± 0,06 × 1018 kg. La malkongrueco eble venas de nekalkulitaj gravitaj interagoj en malsimpla triopa sistemo.

Deveno
------

Estas du hipotezoj pri la formiĝo de tiu triopa sistemo. La unua estas grandega kolizo kaj sekva reorganizo de la disko da frakasitaĵoj. La dua estas gravita kapto de tria objekto far'de antaŭekzistanta duopa objekto. La similaj grandoj de Lempo kaj Hiisi favoras tiun hipotezon.

Esploro
-------

**47171 Lempo** estis proponita kiel celo de la kosmosondila misio *New Horizons 2*, kiu flugus al Jupitero, Urano kaj ĝis kvar kujperzonaj objektoj.

Nomoj
-----

Tiu triopo ricevis la nomon de Lempo, dio de la amo kaj de la fekundeco en la finna mitologio, kiu, kun la veno de la Kristanismo, iĝis rigardita kiel demono. Lempo venkis la heroon Väinämöinen helpe de ambaŭ demonoj Hiisi kaj Paha.

Antaŭ-malkovro
--------------

Ĝi estis retrovita sur fotografioj prenitaj elde Siding Spring en 1974 kaj 1976.

Notoj kaj referencoj
--------------------

1. ↑  (47171) 1999 TC36, Transneptuna Triopo de S. D. Benecchi, K. S. Noll, W. M. Grundy, H. F. Levison, 10-a de decembro 2009; el Cornell University Library (angle)
2. ↑  (47171) Lempo Antaŭmalkovraj Bildoj; el la paĝaro de Andrew Lowe (angle)

Eksteraj ligiloj
----------------

* Kategorio 47171 Lempo en la Vikimedia Komunejo (Multrimedaj datumoj)

* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* Objekto ĉe *Space Reference* angle
* angle 47171 Lempo, bildoj de antaŭmalkovro
* angle 47171 Lempo, Paha kaj Hiisi; el la paĝoj de Robert Johnston
* angle Listo de la Konataj Transneptunaj Objektoj; el la paĝoj de Robert Johnston

| Antaŭe: | Listo de asteroidoj (47001 – 48000) | Poste: |
| --- | --- | --- |
| (47170) 1999 TE33 | **47171 Lempo** | (47172) 1999 TM48 |